મંદિરના પગથિયે બેસીને નિરીક્ષણ કરો. તમે જોઇ શકશો કે મોટા ભાગના ભક્તો આર્ત અને અર્થાર્થીની કેટેગરીમાં આવે છે. જો કે યોગેશ્વર જ્ઞાની ભક્ત તરફ પક્ષપાત દર્શાવતાં અચકાતા નથી! જ્ઞાની ભક્તને કેમ ઓળખવો? તે પહેરવેશ કે વાતચીતથી નહીં ઓળખાય, કામથી ઓળખાશે. તે સહજ ભાવથી પર્યાવરણની રક્ષા, અબોલ જીવોની સેવા, રક્તદાન, ભૂખ્યાંને ભોજન ને રોગીને સારવાર જેવા સારા કામમાં પોતાના તન-મનને જોડી રાખતો હશે. આવા જ્ઞાની ભક્ત મંદિરના ઓટલે ભાગ્યે જ જોવા મળશે.